దిలీప్ కుమార్ జైస్వాల్

దిలీప్ కుమార్ జైస్వాల్ (జననం 3 డిసెంబర్ 1963) బీహార్ రాష్ట్రానికి చెందిన రాజకీయ నాయకుడు. ఆయన బీహార్ శాసనమండలికి మూడుసార్లు ఎమ్మెల్సీగా ఎన్నికై  2024 మార్చి 15 నుండి 2025 ఫిబ్రవరి 26 వరకు రెవిన్యూ శాఖ మంత్రిగా పని చేశాడు.
రాజకీయ జీవితం
దిలీప్ కుమార్ జైస్వాల్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009లో పూర్నియా-అరారియా-కిషన్‌గంజ్ స్థానిక సంస్థల నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్సీగా ఎన్నికయ్యాడు. ఆయన 2014 లోక్‌సభ ఎన్నికలలో కిషన్‌గంజ్ నియోజకవర్గం నుండి బీజేపీ అభ్యర్థిగా పోటీ చేసి ఓడిపోయాడు.

ఆయన 2015లో పూర్నియా-అరారియా-కిషన్‌గంజ్ స్థానిక సంస్థల నియోజకవర్గం నుండి బీజేపీ అభ్యర్థిగా పోటీ చేసి రెండోసారి ఎమ్మెల్సీగా ఎన్నికయ్యాడు. ఆయన 2022లో మూడవసారి ఎమ్మెల్సీగా ఎన్నికై 2024 మార్చి 15 నుండి 2025 ఫిబ్రవరి 26 వరకు రెవిన్యూ శాఖ మంత్రిగా, ఆ తరువాత 2024 జూలై 26న భారతీయ జనతా పార్టీ బీహార్ రాష్ట్ర అధ్యక్షుడిగా నియమితుడయ్యాడు. ఆయన 2025 నవంబర్ 20న నితీష్ కుమార్ పదవ మంత్రివర్గంలో పరిశ్రమల శాఖ మంత్రిగా ప్రమాణస్వీకారం చేశాడు.

మూలాలు

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు